stanford-oval/wikipedia huggingface dataset:
โตโยต้า

บทความนี้เกี่ยวกับบริษัทผลิตรถยนต์ สำหรับเมืองในญี่ปุ่น ดูที่ โทโยตะ
| --- | --- |

สำนักงานใหญ่โตโยต้า ในเมืองโทโยตะ จังหวัดไอจิ ประเทศญี่ปุ่น
ชื่อท้องถิ่น: ญี่ปุ่น: トヨタ自動車株式会社; โรมาจิ: Toyota Jidōsha Kabushiki gaisha
ประเภท: บริษัทมหาชน TYO: 7203 LSE: TYT NYSE: TM 
ISIN: JP3633400001 
อุตสาหกรรม: ยานยนต์
ก่อตั้ง: 28 สิงหาคม พ.ศ. 2480 (87 ปี)
ผู้ก่อตั้ง: คิอิจิโร โทโยดะ
สำนักงานใหญ่: โทโยตะ, จังหวัดไอจิ, ประเทศญี่ปุ่น
พื้นที่ให้บริการ: ทั่วโลก
บุคลากรหลัก: ทาเกชิ อูจิยามาดะ   (ประธานกรรมการ) อากิโกะ โทโยดะ   (ประธานบริหาร)
ผลิตภัณฑ์: ยานยนต์, ชิ้นส่วนรถยนต์, เครื่องยนต์, มอเตอร์ไซต์
ผลผลิต:  9,909,440 คัน (CY 2012)
บริการ: ธนาคาร, การเงิน, สินเชื่อ
รายได้:  22.064 ล้านล้านเยน  (FY 2013) 
รายได้จากการดำเนินงาน:  ¥1.320 ล้านล้านเยน  (FY 2013) 
รายได้สุทธิ:  ¥9.621 แสนล้านเยน  (FY 2013)
สินทรัพย์: 821,090,000,000 ดอลลาร์สหรัฐ (พ.ศ. 2567) 
ส่วนของผู้ถือหุ้น:  ¥12.773 ล้านล้านเยน   (FY 2013)
พนักงาน: 338,875
แผนก: Lexus Scion
บริษัทในเครือ: 545
เว็บไซต์: Toyota Global
โตโยต้า มอเตอร์ คอร์ปอเรชัน (ญี่ปุ่น: トヨタ自動車株式会社; โรมาจิ: Toyota Jidōsha Kabushiki gaisha; ทับศัพท์: โทโยตะ จิโดชะ คาบุชิกิ-ไกชะ; อังกฤษ: Toyota Motor Corporation) เป็นบริษัทผลิตรถยนต์สัญชาติญี่ปุ่น มีสำนักงานใหญ่ตั้งอยู่ที่เมืองโทโยตะ จังหวัดไอจิ ประเทศญี่ปุ่น ในเดือนมีนาคม 2557 โตโยต้ามีพนักงานในเครือบริษัททั่วโลกรวมแล้วกว่า 338,875 คน และในเดือนพฤศจิกายน 2557 ได้รับการจัดอันดับเป็น 1 ใน 12 บริษัทที่ใหญ่ที่สุดในโลกวัดตามรายได้ และตั้งแต่ปี 2557 เป็นต้นมา โตโยต้ายังเป็นบริษัทผลิตรถยนต์ที่ใหญ่ที่สุดในโลก (วัดตามจำนวนคันผลิต) แซงหน้า โฟล์กสวาเกน กรุ๊ป และ เจเนรัลมอเตอร์ ซึ่งในปีนั้นโตโยต้ารายงานว่าได้ผลิตรถยนต์คันที่ 200 ล้าน นับแต่ก่อตั้งบริษัท นอกจากนี้ โตโยต้ายังเป็นบริษัทแรกของโลกที่มีกำลังการผลิตรถยนต์เกิน 10 ล้านคันต่อปี และโตโยต้า ยังเป็นบริษัทที่จดทะเบียนในตลาดทุนญี่ปุ่นที่ใหญ่และมีรายได้มากที่สุดของญี่ปุ่น ห่างจากอันดับสองคือ SoftBank กว่าสามเท่าตัว
โตโยต้า มอเตอร์ คอร์ปอเรชัน ได้รับการก่อตั้งโดย คิอิจิโร โทโยดะ ใน พ.ศ. 2480 เป็นการแตกบริษัทออกมาจาก โตโยต้า อินดรัสทรีส์ ซึ่งเป็นบริษัทที่ก่อตั้งโดยบิดาของเขา ซากิจิ โทโยดะ ซึ่งสามปีก่อนหน้าในปี 2477 ในช่วงที่ยังเป็นแผนกหนึ่งในโตโยต้า อินดรัสทรีส์ โตโยต้าก็ได้ผลิตสินค้าอย่างแรกเป็นของตนเองคือ เครื่องยนต์ Type A และในปี 2479 ก็ได้ทำการผลิตรถยนต์นั่งส่วนบุคคลคันแรกคือ Toyota AA ในปัจจุบัน โตโยต้า มอเตอร์ คอร์ปอเรชัน ผลิตรถยนต์ภายใต้ 5 เครื่องหมายการค้า อันประกอบด้วย Toyota, Hino, Lexus, Ranz และ Scion และยังถือหุ้น 51.2% ในไดฮัทสุ, ถือหุ้น 16.66% ในฟุจิเฮวี่อินดรัสทรีส์, ถือหุ้น 5.9% ในอีซูซุ และ ถือหุ้น 0.27% ในเทสลา นอกจากนี้ยังดำเนินกิจการร่วมค้าผลิตรถยนต์กับอีกสองบริษัทในจีน  (GAC Toyota และ Sichuan FAW Toyota Motor), กับหนึ่งบริษัทในอินเดีย (Toyota Kirloskar), กับหนึ่งบริษัทในสาธารณรัฐเช็ค (TPCA) และบริษัทผลิตชิ้นส่วนและอะไหล่อื่นๆอีกมากมาย  โตโยต้า มอเตอร์ คอร์ปอเรชัน เป็นส่วนหนึ่งของโตโยต้ากรุ๊ป หนึ่งในเครือบริษัทที่ใหญ่ที่สุดในโลก สำหรับในประเทศไทย โตโยต้า มอเตอร์ คอร์ปอเรชัน (ประเทศญี่ปุ่น) เป็นผู้ถือหุ้น 86.43% ในบริษัท โตโยต้า มอเตอร์ ประเทศไทย
แหล่งข้อมูลอื่น

เว็บไซต์บริษัท โตโยต้ามอเตอร์ ประเทศญี่ปุ่น
บริษัทโตโยต้า มอเตอร์ ประเทศไทย จำกัด
เว็บไซต์อีโตโยต้าคลับ ชุมชนของคนรักรถ เก็บถาวร 2007-01-09 ที่ เวย์แบ็กแมชชีน
| ด ค กโตโยต้า มอเตอร์ คอร์ปอเรชัน |
| --- | --- |
ชื่อการค้า:  โตโยต้า  เล็กซัส  ไซออน  ไดฮัตสุ  ฮีโน่ 
รถที่ผลิตในปัจจุบัน:  86  4Runner  Allion  Alphard  Avalon  Avanza  Avensis  Aygo  bZ4X  Belta  Blade  Brevis  คัมรี่  Camry Hybrid  C-HR  Camry Solara  เซ็นทูรี  Coaster  โคโรลล่า  คราวน์  Dyna  FJ Cruiser  ฟอร์จูนเนอร์  Harrier  Harrier Hybrid  Hiace  Highlander  Highlander Hybrid  ไฮลักซ์  Hilux Surf  Hilux SW4  Innova  Ipsum  Isis  ist  JPN Taxi  Kijang  Kluger  Land Cruiser  LandCruiser 70 Series  Land Cruiser Prado  Liteace  Matrix  Noah  Passo  Porte  Premio  Previa  พริอุส  Probox  Qualis  QuickDelivery (クイックデリバリー)  Ractis  Raum  RAV4  RegiusAce (レジアスエース)  Revo  Rush  Sequoia  Sienna  Sienta / เซียนต้า  Succeed  Supra  Tacoma  Tarago  TownAce  ToyoAce (トヨエース)  Tundra  Venza  วีออส  Voxy (ヴォクシー)  ยาริส 
รถที่เลิกผลิต:  2000GT   AA  Allex  Aurion  Auris  Altezza  Aristo  bB  Caldina  Cami  Carina  Cavalier  เซลิก้า  Celica Supra  Celica XX  Comfort  Celsior  Chaser  Classic  Corolla Levin (AE86)  โคโรน่า  Cressida  Cresta (クレスタ)  คราวน์ คอมฟอร์ท  Cynos  FA/DA  DA115  Duet (デュエット)  Echo  Estima  FJ40  Fun Cargo  Granvia  Lexcen  Mark II  Mark II Blit (マークIIブリット)  Mark X  Mark X Zio (マークXジオ)  Mega Cruiser  MR2  MR-S  Opa (オーパ)  Origin  Paseo  Picnic  Platz  Progrés  Pronard  Publica  Regius (レジアス)  Reiz  Scepter  Sports 800  SA  Sera  Soarer  Space Cruiser  Sprinter Trueno (AE86)  Starlet  Stout  T100  Tamaraw  เทอร์เซล (โซลูน่า)  Van  Vanguard  Verossa  Vista  Voltz  WiLL  WISH  Windom 
รถต้นแบบ:  A-BAT  Alessandro Volta  bZ4X Concept  CS&S  Camry TS-01  C-HR concept  Crown Convertible  eCom  GTV  F3R  FINE-N  FINE-S  FT-1  FT-86  FT-CH  FT-EV  FT-HS  FT-SX  FTX  i-swing  iQ  i-unit  JPN Taxi Concept  Motor Triathlon Race Car  NLSV  PM  Pod  RSC  Sportivo Coupe  Sports 800 Gas Turbine Hybrid  Street Affair  X-Runner 
 Engines  Transmissions  en:Hybrid Synergy Drive  en:Toyota Racing Development (หมายเหตุ: ลิงก์สีฟ้าเชื่อมโยงไปยังวิกิพีเดียภาษาอื่น ๆ) 
| ด ค ก อุตสาหกรรมยานยนต์ในประเทศญี่ปุ่น |
| --- | --- |
 เอเอสแอล  ไดฮัทสุ  Dome Jiotto  Hayashi  ฮีโน่  HKS  ฮอนด้า แอคิวรา  อีซูซุ  Kojima  มิตซูโอกะ  มาสด้า Amati  Autozam  Eunos  Efini  Xedos  มิตซูบิชิ  นิสสัน ดัทสัน  อินฟินิที  Prince  Otomo  Sigma SARD  Spoon Sports  ซูบารุ  ซูซูกิ  ทอมมี่ ไคระ  โตโยต้า เล็กซัส  ไซออน  TOM'S  ยามาฮ่า
โฮมสวีตโฮม (วิดีโอเกม)

| Home Sweet Home EP> 1 |
| --- | --- |
ผู้พัฒนา: บริษัท อิ๊กดราซิล กรุ๊ป จำกัด
ผู้จัดจำหน่าย: บริษัท อิ๊กดราซิล กรุ๊ป จำกัด
กำกับ: ศรุต ทับลอย
อำนวยการผลิต: ศรุต ทับลอย
ออกแบบ: ปองธรรม นันทพันธ์
เอนจิน: Unreal Engine 4
เครื่องเล่น: ไมโครซอฟท์ วินโดวส์ เพลย์สเตชัน 4 เอกซ์บอกซ์ วัน
วางจำหน่าย: ไมโครซอฟท์ วินโดวส์ 27 กันยายน 2560 เพลย์สเตชัน 4, เอกซ์บอกซ์วัน 16 ตุลาคม 2561
แนว: ผจญภัยสยองขวัญ สยองขวัญเอาชีวิตรอด
รูปแบบ: ผู้เล่นเดี่ยว
| Home Sweet Home EP> 2 |
| --- | --- |

ผู้พัฒนา: บริษัท อิ๊กดราซิล กรุ๊ป จำกัด
ผู้จัดจำหน่าย: Ningbo Inception Media Co.,Ltd เอสเอ็นเค (นินเทนโดสวิตช์)
กำกับ: ศรุต ทับลอย
อำนวยการผลิต: ศรุต ทับลอย
ออกแบบ: ปองธรรม นันทพันธ์
โปรแกรมเมอร์: อาทิตย์ ภัทรวิเชียรโชติ
เอนจิน: Unreal Engine 4
เครื่องเล่น: ไมโครซอฟท์ วินโดวส์​ นินเท็นโด สวิตช์
วางจำหน่าย: ไมโครซอฟท์ วินโดวส์ 25 กันยายน 2562 นินเท็นโด สวิตช์ 2563
แนว: แอ็คชั่น, แฟนตาซี  สยองขวัญเอาชีวิตรอด
รูปแบบ: ผู้เล่นเดี่ยว
| Home Sweet Home: Survive (HSH: Survive) |
| --- | --- |
ผู้พัฒนา: บริษัท อิ๊กดราซิล กรุ๊ป จำกัด
ผู้จัดจำหน่าย: บริษัท กันตนา เกมมิ่ง มีเดีย จำกัด
กำกับ: ศรุต ทับลอย
อำนวยการผลิต: ศรุต ทับลอย
ออกแบบ: ปองธรรม นันทพันธ์
เอนจิน: Unreal Engine 4
เครื่องเล่น: ไมโครซอฟท์ วินโดวส์
วางจำหน่าย: 25 มีนาคม 2564 (OBT1) 5 พฤษภาคม 2565 (OBT2) 15 มิถุนายน 2566 (เปิดอีกครั้ง)
แนว: สยองขวัญเอาชีวิตรอด
รูปแบบ: หลายผู้เล่น
| Home Sweet Home Online |
| --- | --- |
ผู้พัฒนา: บริษัท อิ๊กดราซิล กรุ๊ป จำกัด
ผู้จัดจำหน่าย: บริษัท กันตนา เกมมิ่ง มีเดีย จำกัด
กำกับ: พรพิพัฒน์ สุขชาติ
อำนวยการผลิต: พรพิพัฒน์ สุขชาติ
ออกแบบ: ปองธรรม นันทพันธ์
เอนจิน: Unreal Engine 4
เครื่องเล่น: ไมโครซอฟท์ วินโดวส์
วางจำหน่าย: 22 มิถุนายน 2566
แนว: สยองขวัญเอาชีวิตรอด
รูปแบบ: หลายผู้เล่น
| Home Sweet Home Return |
| --- | --- |
ผู้พัฒนา: บริษัท อิ๊กดราซิล กรุ๊ป จำกัด 13 สตูดิโอ
กำกับ: ทวีวัฒน์ วันทา
อำนวยการผลิต: ศรุต ทับลอย
เอนจิน: Unreal Engine 5
เครื่องเล่น: ไมโครซอฟท์ วินโดวส์​
แนว: แอ็คชั่น, แฟนตาซี  สยองขวัญเอาชีวิตรอด
รูปแบบ: ผู้เล่นเดี่ยว
โฮมสวีตโฮม (อังกฤษ: Home Sweet Home) เป็นเกมแนวผจญภัยสยองขวัญมุมมองบุคคลที่หนึ่ง ที่สร้างขึ้นโดยอิงจากความเชื่อและเรื่องลึกลับของไทย ระบบการเล่นจะเน้นไปที่การดำเนินเรื่อง การหนี และหลบซ่อนจากวิญญาณร้ายที่จ้องจะเอาชีวิตของเรา เสริมด้วยการแก้ปริศนาเล็กน้อยตามทาง โดยตัวเกมได้มีการจำลองบรรยากาศความน่ากลัวในแบบไทยรวมทั้งเหตุการณ์สยองต่างๆที่จะให้ผู้เล่นใช้ทักษะไหวพริบในการเอาตัวรอดจากสถานการณ์นั้น ๆ  ปัจจุบันเกมโฮมสวีตโฮมได้ออกวางจำหน่ายมาแล้ว 2 ตอน เนื่องจากต้องหาทุนและไอเดียเพิ่มระหว่างทำตอนต่อจากตอนแรก โดยในตอนที่ 2 นี้ตัวเกมได้เพิ่มระบบการต่อสู้ให้กับตัวละครหลัก เพิ่มเติมจากระบบการหลบซ่อน (Stealth)ในตอนที่ 1 ทำให้ตัวละครสามารถโต้ตอบกับเหล่าวิญญาณร้ายได้ด้วยอาวุธที่มีอยู่ในคลัง ซึ่งเป็นการผสมผสานการหลบหลีกและการตอบโต้เหล่าศัตรูที่มาเป็นฝูงไปพร้อม ๆ กันได้
เสียงพากย์

ศักดิ์สิทธิ์ ทิพย์สิงห์ (EP.01) / วัชระ พฤกษาธนานนท์ (EP.02) พากย์เสียง ติม
ทัศณ์เพลิน ตันเสรีสกุลภัช  พากย์เสียง เจน
ณัฐสิทธิ์ ปัญญางาม พากย์เสียง ดิว
ชานนท์ พูนพงษ์ พากย์เสียง เณรชาญ (EP.02)
วีระชาติ ด้วงหวา พากย์เสียง หมอผีชัย (EP.02)
อภิญพร เสรีจันทร์ พากย์เสียง เบล (EP.01)
พิมมาดา วิมานรัตน์ พากย์เสียง ราตรี (EP.02)
ธันยา สุนทรเสวี พากย์เสียง ธิดา (EP.02)
ไกรวัชร์ เปรมาสวัสดิ์ พากย์เสียง มิ่ง (EP.02)
ปิณฑิรา สิงหเสม พากย์เสียง แม่ครู (EP.02)
ศรุต ทับลอย พากย์เสียง อาจารย์ผู้ประกาศเสียงตามสาย (EP.01)
สมิตา ไทยจำนง พากย์เสียง แม่นาค (EP.02)
จักรรัตน์ ศรีรัตน์ พากย์เสียง ยมบาล (EP.02)
สิ่งสืบเนื่อง

โฮมสวีตโฮม: เซอร์ไว (และ เปลี่ยนชื่อในภายหลังเป็น โฮมสวีตโฮม: ออนไลน์) เป็นเกมสยองขวัญหลายคนแบบ วิดีโอเกมหลายผู้เล่นแบบอสมมาตร ในจักรวาล โฮมสวีตโฮม โดยแบ่งฝ่ายระหว่างภูตผีที่ต้องไล่ล่ามนุษย์ และ ผู้รอดชีวิตที่ต้องทำภารกิจในพื้นที่จำกัด ที่หยิบยก นิวรณ์ โลกหลังความตายมาเป็นธีมหลัก โดยเปิดเผยตัวอย่างความยาวประมาณ 2 นาที ในท้ายเครดิตของ โฮมสวีตโฮม EP.02 โดยตัวละครนั้น มีทั้งจากภาคหลัก และตัวละครใหม่ โดยวางจำหน่ายในพีซี และอาจจะมีการขยายแพลตฟอร์ม ซึ่งได้เปิดโอเพนเบต้าในวันที่ 25 มีนาคม 2564 และได้เปิดโอเพนเบต้า 2 ในวันที่ 5 พฤษภาคม 2565
ทาง ศรุต ทับลอย ได้ออกมาเปิดเผยข้อมูลว่า มีผู้ร่วมเข้าให้เสียงพากย์ทั้งฝ่ายภูตผี และ ฝั่งผู้รอดชีวิต โดยในจำนวนผู้พากย์ทั้งหมด 17 คนนั้น มีหทัยภัทร นามบุปผา ยูทูบเบอร์ช่อง HN_Cat ผู้ขับร้องเพลงบ้านแสนโศก และ ธนกฤต เชื้อวงษ์ ยูทูบเบอร์ชื่อดังเจ้าของช่อง Bay Riffer และ ภุชงค์ ชาลีกุล ยูทูบเบอร์เจ้าของช่อง Dante' Zero และ ศรุชา ภักดีชยะกุล ยูทูบเบอร์เจ้าของช่อง Sinednas ที่ผ่านการคัดเลือก ได้ร่วมให้เสียงพากย์ตัวละครในเกมด้วย ตัวละครทั้งสองฝั่งต่างมีกลยุทธ์ในการเอาชนะต่างกัน โดยที่ต่างฝ่ายต่างมีไอเทมวิเศษ และความสามารถเฉพาะที่จะพลิกเกมได้ตลอดเวลา
ในขณะที่ภาคต่อของ โฮมสวีตโฮม ที่ชื่อว่า โฮมสวีตโฮม: รีเบิร์ธ จะเป็นการนับเป็นภาคสองอย่างเป็นทางการ โดย ศรุต ทับลอย ผู้กำกับเกมและผู้อำนวยการผลิตของอิ๊กดราซิล ได้ออกมาประกาศว่า แท้จริงแล้ว ทั้งสอง episode คือ ภาคแรก เพียงแต่เพราะการทำตอนแรกออกมาได้ด้วยทุนที่จำกัด จนกระทั่งได้รับการสนับสนุน เลยกลายเป็นตอนที่สองแทน และคาดว่ากำลังมีโปรเจกต์ควบคู่ไปพร้อมกับโปรเจกต์ HSH survive และยังต้องการแรงสนับสนุนอยู่
โดยเกมมีกำหนดวางจำหน่ายอย่างเป็นทางการหลังจากเปิดให้ทดสอบแบบจำกัดคนภายในเดือนมีนาคม
ในปี 2569 ได้มีการประกาศว่า โฮมสวีตโฮมรีเทิร์น กำลังเริ่มพัฒนาพร้อมกับภาพยนตร์จากเกมเดียวกัน
โฮมสวีตโฮม ออนไลน์

ผู้มาเยือน (Visitor) : ติม (Tim), เจน (Jane), น้าเป้ (Uncle Pae), นิภา (Nipa), อ๊อฟ (Aof), อ๋อง (Ong), ยูริ (Yuri), ปิ๊ง (Ping), ดอน (Don), มิวมิว (Mewmew), มานพ (Manop), เจสซี่ (Jessi), ไอช่า (Aisha), ธิดา (Tida), ติมทวิชาติ (Tim Awaken), ซิโก้ (Zico), สตีเฟน (Stephen), กวินเน็ธ (Gwyneth)
ผู้คุม (Warden) : เบล (Belle), คนคุก (Prisoner), พราย (Nymph), เอชอาร์เค (HRK), นิลกาฬ (Nylcan), เดอะริกเกอร์ (The Rigger), จัน เพชฌฆาตตาบอด (Chan Blind Executioner), ยายคำ (Granny Kham), ราตรี (Ratree), คามิโกะ (Kamiko), สมิงดำ (Saming Dum), เวโรน่า (Verona), ครอบครัวกริม (Grim Family), ชาล็อต (Charlotte), ไซเลนท์แมน (Silent Man)
เพลงประกอบ

บ้านแสนโศก (Home Sweet Home Rock Version) ขับร้องโดย ภาณุพงศ์ ภูมิประภาส Feat. หทัยภัทร นามบุปผา
บ้านแสนโศก (Home Sweet Home Piano Version) ขับร้องโดย ภาณุพงศ์ ภูมิประภาส Feat. พิมมาดา วิมานรัตน์
วิญญาณติดค้าง (นิวรณ์) ขับร้องโดย ภาณุพงศ์ ภูมิประภาส Feat. หทัยภัทร นามบุปผา
วิญญาณติดค้าง (นิวรณ์) (Home Sweet Home Piano Version) ขับร้องโดย ภาณุพงศ์ ภูมิประภาส Feat. หทัยภัทร นามบุปผา
ปลดเปลื้องอดีตที่ผ่านพ้น (Home Sweet Home Rock Version) ขับร้องโดย ภาณุพงศ์ ภูมิประภาส Feat. นัยรัตน์ ธนไวทย์โกเศส
ปลดเปลื้องอดีตที่ผ่านพ้น (Home Sweet Home Acoustic Version) ขับร้องโดย ภาณุพงศ์ ภูมิประภาส
ใจผูก...เจ็บ ขับร้องโดย HEARTROCKER Feat. ภาณุพงศ์ ภูมิประภาส
ใจผูก...เจ็บ (Home Sweet Home Soft Version) ขับร้องโดย HEARTROCKER Feat. ภาณุพงศ์ ภูมิประภาส, นัยรัตน์ ธนไวทย์โกเศส
เธอเป็นแรงบันดาลใจของฉัน ขับร้องโดย ภาณุพงศ์ ภูมิประภาส Feat. ดิษย์กรณ์ ดิษยนันทน์ กัลย์จาฤก
ภาพยนตร์ดัดแปลง

ความนิยมทำให้เกมถูกนำมาสร้างเป็นภาพยนตร์ "Home Sweet Home Rebirth" (โฮมสวีตโฮม รีเบิร์ธ) การร่วมมือกันระหว่าง Yggdrazil Group PCL, Altit Media Group และ Film Frame Productions โดยมี Dean Altit จาก Altit Media Group และ Pakin Maliwan จาก Film Frame Productions นั่งแท่นผู้อำนวยการสร้าง ส่วนTanat Juwiwat และ ศรุจ ทับรอย จาก Yggdrazil Group PCL รับหน้าที่เป็นผู้บริหารการผลิต หนังบอกเล่าเรื่องราวดัดแปลงผ่านตัวละครต้นฉบับที่ไม่ได้มาจากวิดีโอเกม ก่อนจะเฉลยว่าหยิบยกดัดแปลงจากเกมภาคต่อที่กำลังอยู่ในการพัฒนาและยังไม่วางจำหน่าย
เจค (วิลเลี่ยม โมสลีย์) ตำรวจหนุ่มที่ถูกผลักเข้าไปในดินแดนที่เรียกว่า "นิวรณ์" ระหว่างเหตุกราดยิงในห้างสรรพสินค้าใจกลางกรุงเทพมหานคร ด้วยความช่วยเหลือจากพระภิกษุสามเณรผู้ลึกลับ (อเล็กซานเดอร์ ลี) เจคต้องเร่งเวลาเพื่อช่วยภรรยาของเขา ปรางค์ (อุรัสยา เสปอร์บันด์) และหยุดยั้งเมฆ (มิเชล มอร์โรเน) ผู้ลึกลับจากการเปิดประตูนรก
ปี 2025 Yggdrazil Group ร่วมกับ 13 สตูดิโอ เปิดตัว "Home Sweet Home Return" ที่จะสร้างทั้งรูปแบบวิดีโอเกม และ ภาพยนตร์กำกับโดย ทวีวัฒน์ วันทา และเขียนบทโดย สรรัตน์ จิรบวรวิสุทธิ์ จาก ธี่หยด ทั้งสองภาค
ดูเพิ่ม

โฮมสวีตโฮม 2 (วิดีโอเกม) (Home Sweet Home 2) - เปิดให้เล่นบนพีซีเมื่อวันที่ 25 กันยายน 2562
โฮมสวีตโฮม: เซอร์ไว (Home Sweet Home: Survive) - เปิดให้เล่นบนพีซีเมื่อวันที่ 25 มีนาคม 2564
โฮมสวีตโฮม : ออนไลน์ (Home Sweet Home : Online) - เปิดให้เล่นบนพีซีเมื่อวันที่ 22 มิถุนายน 2566
โฮมสวีตโฮม รีเบิร์ธ (Home Sweet Home Rebirth) - ภาพยนตร์มีกำหนดฉาย พฤศจิกายน 2567
โกย: มาเล่นกันเถอะ (Goi: Spooky Run) - เปิดให้เล่นบนพีซีเมื่อวันที่ 14 มีนาคม 2566
แหล่งข้อมูลอื่น

เว็บไซต์อย่างเป็นทางการ
Home Sweet Home : Game ที่เฟซบุ๊ก
Home Sweet Home : Online ที่เฟซบุ๊ก (Thai)
Home Sweet Home : Online ที่เอกซ์ (ทวิตเตอร์)
เอ็นซีซอฟต์

| --- | --- |

ประเภท: Public (KRX: 036570)
อุตสาหกรรม: วิดีโอเกม ความบันเทิง
ก่อตั้ง: 11 มีนาคม, พ.ศ. 2540
สำนักงานใหญ่:  โซล, เกาหลีใต้ (HQ)   ซีแอตเทิล, รัฐวอชิงตัน (Western HQ), สหรัฐ   (บริษัทลูก)   โอซะกะ, ญี่ปุ่น  เซี่ยงไฮ้, จีน  ไปรตัน, อัวกฤษ  ออสติน, เท็กซัส, สหรัฐ  เมาน์เทนวิว, แคริฟอเนีย, สหรัฐ  ออเร็นต์ เคาว์ตี้, แคลิฟอเนีย, สหรัฐ 
บุคลากรหลัก: T.J. Kim, CEO
ผลิตภัณฑ์: ลินเนจ  กิลวอร์ส Aion  City of Heroes
พนักงาน: 1,634 คน
เว็บไซต์: http://www.ncsoft.com
NCsoft KRX: 036570 เป็นบริษัทพัฒนาเกมคอมพิวเตอร์ของประเทศเกาหลีใต้ เป็นผู้ผลิตและเผยแพร่เกมแนว MMORPG ที่เป็นที่รู้จักกันอย่างแพร่หลายเช่น ลินเนจ, กิลวอร์ส และ Aion
ประวัติ

NCsoft ก่อตั้งเมื่อเดือน มีนาคม พ.ศ. 2540 โดยคุณ T.J. Kim ขั้นต้นเป็นธุรกิจ พัฒนาซอฟต์แวร์ และเป็นบริษัทที่พัฒนาโปรแกรมประมวลผลคำ ในภาษาเกาหลีชื่อ Hangul ซึ่งผลิตภัณฑ์ตัวแรกคือ NC HTML Editor ในเดือนกันยายน พ.ศ. 2541 NCsoft ได้เปิดบริการเกมแรกของบริษัท ลินเนจ เป็นเกมแนว MMORPG เกมแรกของเกาหลีที่มีผู้เล่นเล่นพร้อมกันมากกว่า 100,000 คนในช่วงเดือนธันวาคม พ.ศ. 2543 ด้วยความสำเร็จนี้ทำให้บริษัทสามารถขยายตัวไปยัง ไต้หวัน จีน ญี่ปุ่น ยุโรปและ สหรัฐอเมริกา
ผลิตภัณฑ์

Aion: The Tower of Eternity (Aion Team, NCsoft Korea)
The story of my horse and me, Alicia (Ntreev Soft)
Atrix (NCsoft Korea - ปิดแล้ว)
Auto Assault (NCsoft West - ปิดแล้ว)
Blade & Soul (Team Bloodlust, NCsoft Korea)
City of Heroes, City of Villains (NCsoft West)
Dragonica (Barunson Interactive, NCsoft Korea - ปิดแล้ว)
Dungeon Runners (NCsoft West)
Exteel(E&G Studio, NCsoft Korea, NCsoft West - ปิดแล้ว)
กิลวอร์ส (Arenanet, NCsoft West)
Guild Wars Prophecies
Guild Wars Factions
Guild Wars Nightfall
Guild Wars: Eye of the North
กิลวอร์ส 2 (Arenanet, NCsoft West)
Jan Ryu Mon (NCsoft Japan)
ลินเนจ (NCsoft Korea)
ลินเนจ II (Lineage2 Team, NCsoft Korea)
Metal Black
Pangya (Ntreev Soft)
Punch Monster (Next Play, NCsoft Korea)
Smash Star (NCsoft Korea - ปิดแล้ว)
SP Jam (NCsoft Korea - ปิดแล้ว)
Steel Dog (NCsoft Korea)
Tabula Rasa (NCsoft West, ปิดแล้ว)
Trickster (Ntreev Soft)
เกมบนเว็บ และ บอร์ดเกม
แหล่งข้อมูลอื่น

NCsoft เก็บถาวร 2007-11-11 ที่ เวย์แบ็กแมชชีน
NCsoft West
พระเจ้าเลออปอลที่ 3 แห่งเบลเยียม

| ธรรมเนียมพระยศของ สมเด็จพระเจ้าเลออปอลที่ 3 |
| --- | --- |
ธงประจำพระอิสริยยศ
ตราประจำพระองค์
ธงประจำพระองค์
การทูล: His Majesty (ใต้ฝ่าละอองธุลีพระบาท)
การแทนตน: ข้าพระพุทธเจ้า
การขานรับ: Your Majesty (พระพุทธเจ้าข้าเพคะ)
สมเด็จพระเจ้าเลออปอลที่ 3 แห่งเบลเยียม (3 พฤศจิกายน 1901 – 25 กันยายน 1983) เป็นพระมหากษัตริย์แห่งชาวเบลเยียม ตั้งแต่ปี ค.ศ. 1934 จนกระทั่งสละราชสมบัติในปี ค.ศ. 1951 โดยครองราชสมบัติต่อของสมเด็จพระราชาธิบดีโบดวงผู้เป็นพระราชโอรสพระองค์ใหญ่
พระราชประวัติ

พระเจ้าเลออปอลที่ 3 พระราชสมภพเมื่อ 3 พฤศจิกายน ค.ศ. 1901 ที่กรุงบรัสเซลส์ โดยทรงมีพระอิสริยยศคือ เจ้าชายเลออปอลแห่งเบลเยียม เจ้าชายแห่งซัคเซิน-โคบวร์คและโกทา พระองค์ได้สืบราชบัลลังก์เบลเยียมภายหลังการสวรรคตของสมเด็จพระเจ้าอัลแบร์ที่ 1 พระราชบิดาของพระองค์
สงครามโลกครั้งที่ 2

เมื่อสงครามโลกครั้งที่ 2 ได้อุบัติขึ้นเมื่อเดือนกันยายน ค.ศ. 1939 รัฐบาลฝรั่งเศสและสหราชอาณาจักรได้พยายามโน้มน้าวเบลเยียมให้ร่วมเป็นพันธมิตร แต่พระองค์รวมทั้งรัฐบาลยังคงปฏิเสธ และยังคงยืนกรานที่จะไม่ฝักใฝ่ฝ่ายใด โดยพิจารณาจากการเตรียมการไว้อย่างดีและระมัดระวังต่อการรุกรานที่อาจจะเกิดขึ้นจากกองกำลังฝ่ายอักษะ เพื่อไม่ให้เกิดเหตุการณ์ซ้ำรอยเหมือนในปี ค.ศ. 1914 จากการรุกรานโดยกองทัพเยอรมัน
ในวันที่ 10 พฤษภาคม ค.ศ. 1940 กองทัพเยอรมันได้บุกเข้าประเทศเบลเยียม เพียงหนึ่งวันของการเข้าโจมตีแนวตั้งรับของกองทัพเบลเยียมประจำป้อมเอเบิน-เอมาเอล ได้พ่ายแพ้จากปฏิบัติการโดยกองกำลังทหารร่ม และผ่านเข้าไปได้อย่างง่ายดายก่อนที่กองทัพฝรั่งเศสและอังกฤษจะเดินมาถึง และในที่สุดก็พ่ายแพ้ให้กับการเตรียมการมาอย่างดีของกองทัพเยอรมันที่มีความชำนาญในการรบมากกว่า
การรักษาพรมแดนเบลเยียมนั้นถือเป็นการป้องกันมิให้กองทัพอังกฤษถูกตีขนาบและตัดออกจากชายฝั่ง โดยสามารถที่จะทำการอพยพผ่านปฏิบัติการที่ดังเคิร์กได้ และหลังจากการพ่ายแพ้ของกองทัพเบลเยียมแล้ว พระเจ้าเลออปอลที่ 3 ยังคงประทับอยู่ในกรุงบรัสเซลส์เพื่อจะเผชิญหน้ากับกองทัพผู้รุกราน (ต่างจากสมเด็จพระราชินีนาถวิลเฮลมินาแห่งเนเธอร์แลนด์ ที่เผชิญวิกฤติการณ์เดียวกัน) ในขณะที่รัฐบาลนั้นอพยพไปยังปารีส และต่อมายังกรุงลอนดอน
สงครามโลกครั้งที่ 2 > หลังจากการพ่ายแพ้ของฝรั่งเศส

ภายหลังจากการจำนนของพระองค์ รัฐบาลพลัดถิ่นของเบลเยียมนั้นยังลี้ภัยอยู่ในประเทศฝรั่งเศส และเมื่อฝรั่งเศสได้พ่ายแพ้แก่สงครามเมื่อปลายเดือนมิถุนายน ค.ศ. 1940 รัฐมนตรีหลายคนพยายามที่จะกลับไปยังเบลเยียม โดยพยายามร้องขอพระบรมราชนุญาติ แต่ถูกพระองค์ทรงมีพระราชปฏิสัณฐานกลับ:
| 0 | 1 | 2 |
| --- | --- | --- |
| “ | ปิแยร์โล และรัฐบาลของเขาเห็นว่ายุโรปตะวันตกนั้นถูกยึดครองโดยกองทัพเยอรมันอย่างราบคาบแล้ว และพยายามที่จะปรับความเข้าใจกับพระมหากษัตริย์ของพวกเขา ว่าจะสามารถเป็นไปได้หรือไม่ที่จะยอมให้พวกเข้ากลับเข้าไปในเบลเยียมและตั้งรัฐบาลใหม่หรือไม่? ซึ่งพระองค์ก็ได้ทรงแสดงออกถึงความถือพระองค์ ว่าทรงถูกหมิ่นโดยคณะรัฐมนตรีแล้วคราหนึ่ง..... โดยทรงมีพระราชปฏิสัณฐานกลับสั้น ๆ ว่า: "สถานการณ์สำหรับพระมหากษัตริย์นั้นย่อมไม่เปลี่ยนแปลง พระองค์ไม่สามารถยุ่งเกี่ยวกับการเมือง และพระองค์ไม่จำเป็นต้องรับรองนักการเมือง" | ” |
เนื่องจากความนิยมกษัตริย์ในสมัยนั้นสูงมาก และการลดความนิยมของรัฐบาลในช่วงยุค 1940 จึงทำให้เกิดวิกฤตการณ์ฝั่งรัฐบาลขึ้น จากหลักฐานจากสำนักพิมพ์ราชสำนัก ความว่า:
| 0 | 1 | 2 |
| --- | --- | --- |
| “ | การที่ทรงปฏิเสธ (ที่จะปรับความเข้าใจกับคณะรัฐมนตรี) ในครั้งนั้นทำให้พวกเขาไม่เหลือทางเลือกมากนักนอกจากย้ายไปกรุงลอนดอน ซึ่งพวกเขาสามารถที่ปฏิบัติหน้าที่เป็นตัวแทนของอิสรภาพเบลเยียมได้ จากช่วงแรกที่พวกเขาไปถึงลอนดอน พวกเขายังมั่นใจว่าฝ่ายพันธมิตรจะมีชัยชนะ และถูกปฏิบัติด้วยความเคารพในฐานะพันธมิตร... ปิแอร์โล และสปาก ช่วยสร้างชื่อเสียงให้กับพระองค์ในฐานะของวีรบุรุษเชลยศึก และยังกล่าวอีกว่าชาวเบลเยียมควรจะสนับสนุนพระองค์ แต่พวกเขาไม่อาจทราบได้เลยว่าพระองค์กำลังทำอะไรอยู่ในพระราชวังที่ลาเกิน พระองค์ปฏิเสธที่จะตอบกลับจดหมาย และอยู่อย่างสงบ พระองค์กำลังทำอะไรอยู่? พระองค์กำลังร่วมมือ หรือตอบโต้ฝ่ายเยอรมัน หรือพระองค์ทรงเลือกที่จะอยู่เงียบ และรอว่าสถานการณ์จะเป็นอย่างไรต่อไป | ” |
เมื่อวันที่ 2 สิงหาคม ค.ศ. 1940 รัฐมนตรีหลายคนพบปะกันที่เลอ แปร์ตุส ใกล้กับชายแดนสเปน นายกรัฐมนตรีปิแอร์โล และรัฐมนตรีว่าการกระทรวงการต่างประเทศ โปล-อ็องรี สปาก นั้นถูกชักชวนให้ลี้ภัยยังกรุงลอนดอน แต่ก็สามารถเริ่มเดินทางได้เพียงปลายเดือนสิงหาคม และจะต้องผ่านทางสเปนและโปรตุเกสเท่านั้น และเมื่อพวกเขาไปถึงยังสเปน ก็ได้ถูกจับกุมและกักขังโดยการปกครองภายใต้ผู้นำฟรันซิสโก ฟรังโก และต่อมาถูกปล่อยตัวและเดินทางถึงลอนดอนเมื่อวันที่ 22 ตุลาคม ปีเดียวกันนั้น
สงครามโลกครั้งที่ 2 > ทรงพบปะกับฮิตเลอร์

พระองค์ทรงไม่ยอมร่วมมือใด ๆ กับนาซี และไม่ยอมปกครองเบลเยียมเป็นหุ่นเชิดตามที่เยอรมันบังคับ จึงทำให้เยอรมันต้องใช้วิธีการตั้งรัฐบาลทหารขึ้น พระองค์ยังพยายามที่จะใช้สิทธิในฐานะของพระมหากษัตริย์และประมุขของรัฐบาลถึงแม้ว่าในความจริงแล้วทรงเป็นเพียงเชลยศึกของเยอรมันเท่านั้น ถึงแม้จะมีท่าทีอันแข็งกร้าวต่อฝ่ายเยอรมัน รัฐบาลพลัดถิ่นของเบลเยียมในกรุงลอนดอนได้กล่าวย้ำว่าพระองค์มิได้เป็นตัวแทนของรัฐบาลเบลเยียม และไม่อยู่ในฐานะที่จะปกครองในฐานะพระเจ้าแผ่นดิน กองทัพเยอรมันจึงจับกุมพระองค์ไว้ในพระราชวังที่ลาเกิน ในกรุงบรัสเซลส์ และด้วยความต้องการที่จะพบหน้ากับอดอล์ฟ ฮิตเลอร์ ตั้งแต่เดือนมิถุนายน ค.ศ. 1940 ในที่สุดพระองค์ก็ได้พบเมื่อวันที่ 19 พฤศจิกายน ในปีเดียวกัน ซึ่งพระองค์ต้องการให้ฮิตเลอร์ออกแถลงการณ์ถึงอิสรภาพของเบลเยียมในอนาคต ซึ่งฮิตเลอร์ก็ปฏิเสธที่จะกล่าวถึงอิสรภาพของเบลเยียม หรือแม้กระทั่งออกแถลงการณ์ใด ๆ ที่เกี่ยวกัน ซึ่งจากการปฏิเสธของฮิตเลอร์นั้นได้กลายเป็นคุณต่อพระองค์ในภายภาคหน้าอย่างไม่ได้ตั้งใจ จากการถูกกล่าวหาว่าร่วมมือกับเยอรมนี อันจะเป็นผลให้พระองค์กลายเป็นกบฏต่อแผ่นดินโดยปริยาย ซึ่งจะเป็นเหตุที่ทำให้พระองค์จะถูกบีบให้สละราชสมบัติภายหลังสงคราม "ฮิตเลอร์ได้ช่วยพระองค์ไว้ถึงสองครั้งด้วยกัน"
เสด็จลี้ภัยและสละราชสมบัติ > ทรงถูกเนรเทศและลี้ภัย

ในปี ค.ศ. 1944 ไฮน์ริช ฮิมม์เลอร์ ผู้บัญชาการหน่วยเอสเอส ได้สั่งการให้เนรเทศพระองค์ไปยังเยอรมนี โดยเจ้าหญิงลิเลียนตามเสด็จพร้อมครอบครัวบนรถพระที่นั่งอีกคันหนึ่งภายใต้การรักษาความปลอดภัยอย่างเข้มงวดของหน่วยรักษาความปลอดภัยชุทซ์ชทัฟเฟิล นาซีได้คุมขังพระองค์ไว้ในป้อมปราการแห่งหนึ่งในเมืองฮีรชไตน์ในรัฐซัคเซินเป็นเวลาตั้งแต่เดือนมิถุนายน ค.ศ. 1944 จนถึงมีนาคม ค.ศ. 1945 และต่อมาได้ย้ายไปที่ชโตรเบิล ประเทศออสเตรีย
รัฐบาลอังกฤษ และอเมริกันได้แสดงความเป็นห่วงถึงการกลับมาของพระองค์ ชาลส์ ซอว์เยอร์ เอกอัครราชทูตอเมริกันประจำประเทศเบลเยียม ได้เตือนรัฐบาลอเมริกันว่าภายหลังจากการกลับมาของพระองค์จะ "สร้างความยุ่งยากมากขึ้น" "ท่ามกลางความแตกต่างภายในพระราชวงศ์ และสถานการณ์นี้เป็นเสมือนระเบิดเวลาสำหรับเบลเยียม และอาจจะยุโรปด้วย" "กระทรวงการต่างประเทศกลัวว่าการเพิ่มจำนวนของผู้ใช้ภาษาฝรั่งเศสในเขตวัลลูนนั้นจะเรียกร้องอิสรภาพและปกครองตนเอง หรือไม่ก็รวมดินแดนกับฝรั่งเศส ซึ่ง ฯพณฯ วีแนนท์ เอกอัครราชทูตประจำสำนักเซนต์เจมส์ ได้รายงานมาทางกระทรวงถึงความกังวลที่เกี่ยวเนื่องมาจากการโฆษณาชวนเชื่อกระแสคลั่งชาติในเขตวัลลูน" และ "เอกอัครราชทูตฝรั่งเศส ณ กรุงบรัสเซลส์... ยังเชื่อได้ว่าเป็นผู้อยู่เบื้องหลังการปล่อยกระแสโฆษณาชวนเชื่อนี้"
พระเจ้าเลออปอลถูกปลดปล่อยจากที่คุมขังโดยกองพันทหารม้าที่ 106 ของสหรัฐอเมริกา ในช่วงต้นเดือนพฤษภาคม ค.ศ. 1945 เนื่องจากข้อกังขาของสิ่งที่พระองค์ทรงกระทำในระหว่างสงคราม พระองค์และพระราชินี รวมถึงพระราชโอรสและธิดานั้นไม่สามารถนิวัติกลับเบลเยียมได้ และใช้เวลาลี้ภัยนานถึงหกปีในเมืองเพรญี-ช็องเบซี ใกล้กับกรุงเจนีวา ประเทศสวิตเซอร์แลนด์ ซึ่งพระราชกรณียกิจสำคัญในฐานะของประมุข ได้ถูกผ่านให้กับพระราชอนุชาของพระองค์ เจ้าชายชาลส์แห่งเบลเยียม เคานท์แห่งฟลานเดอร์ ผู้สำเร็จราชการแทนพระองค์ตามความเห็นชอบของรัฐสภาตั้งแต่ปี ค.ศ. 1944